Diari Oficial de la Generalitat Valenciana


Sumari del DOGV 6029, del 05-06-2009 (2009/6418)

RESOLUCIÓ de 6 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en Matèria de Qualitat Ambiental de la Comunitat Valenciana l'entitat Labacustic, SL.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6029

Data del DOGV
:   05-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/6418


Data del document
:   06-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada
    * registre de documents
    * política de medi ambient
    * qualitat del medi ambient

RESOLUCIÓ de 6 de febrer de 2009, de la Direcció General per al Canvi Climàtic, per la qual s'acorda inscriure en el Registre d'Entitats Col·laboradores en Matèria de Qualitat Ambiental de la Comunitat Valenciana l'entitat Labacustic, SL. [2009/6418]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, de data 16 de gener de 2009, presentada per Erik Segarra Marco i José Femenia Catalá, en representació de l'entitat Labacustic, SL, amb CIF B-12726899 i domicili social al carrer Carnisseria 31, 12271 Xilxes (Castelló), s'emet aquesta resolució de conformitat amb els següents  
Antecedents de fet  
Primer. L'entitat Labacustic, SL sol·licita en data 16 de gener de 2009 la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a l'oficina comercial ubicada al carrer Carnisseria, 31, 12491 Xilxes (Castelló), per a la secció 2, nivell 2 Contaminació acústica.  
Segon. L'esmentada empresa aporta la documentació acreditativa que justifica la inscripció en el Registre, per a la secció 2, nivell 2 Contaminació acústica.  
Fonaments de dret  
Primer. L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.13 de l'esmentat Estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
Segon. De conformitat amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat i s'assignen competències a la Presidència de la Generalitat i a les conselleries amb competències executives, les competències sobre medi ambient estan assignades a la Conselleria de Medi Ambient, Aigua, Urbanisme i Habitatge.  
D'acord amb l'article 26 del Decret 92/2007, de 6 de juliol, del Consell de la Generalitat, pel qual s'estableix l'estructura orgànica bàsica de la Presidència i de les conselleries de la Generalitat, la Direcció General per al Canvi Climàtic exercirà les funcions en matèria de control de la contaminació i intervenció administrativa ambiental d'activitats.  
Tercer. El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i resolució de les sol·licituds d'inscripció en aquest.  
Quart. De conformitat amb el Decret 144/2005, de 7 d'octubre, del Consell de la Generalitat, pel qual es crea el Centre de Tecnologies Netes de la Comunitat Valenciana, correspon a l'Àrea del Centre de Tecnologies Netes exercir les funcions de tramitació de qualsevol procediment d'interés que li siga encomanat per la Direcció General.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
  
\* \* \* \* \*  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Labacustic, SL, amb oficina comercial a la Comunitat Valenciana ubicada al carrer Carnisseria, 31, 12900 Xilxes (Castelló), amb el següent número d'inscripció en l'esmentat Registre:  
Número d'inscripció 70/ECMCA  
Segon  
L'entitat Labacustic, SL queda inscrita en el següent camp d'actuació i nivell, d'acord amb l'abast de les acreditacions i autoritzacions presentades que figuren en la taula següent:  
Tercer  
La inscripció en el registre únicament habilitarà Labacustic, SL en les condicions i temps establit en els annexos tècnics de les acreditacions o autoritzacions que han servit de base per a la inscripció.   
Aquesta inscripció es mantindrà mentre continue vigent la corresponent autorització o acreditació de solvència tècnica que va possibilitar la inscripció de l'entitat en aquest. A aquest efecte, Labacustic, SL haurà de presentar a la Direcció General per al Canvi Climàtic, cada 5 anys, l'autorització o acreditació en vigor de la solvència tècnica atorgada per òrgan competent.  
Quart  
Així mateix, per tal de mantenir actualitzats les dades del Registre, Labaustic, SL estarà obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar la present inscripció, com també qualsevol altra variació o modificació que es produïsca en les dades inscrites, d'acord amb el que estableix l'art. 12 del Decret 229/2004.  
Cinqué  
Seran causes de cancel·lació de la inscripció en el Registre les establides en l'article 13 del Decret 229/2004.  
En tot allò no indicat en aquesta resolució caldrà ajustar-se al que estableix el Decret 229/2004.  
Contra aquesta resolució, que no posa fi a la via administrativa, es podrà presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Paterna, 6 de febrer de 2009.- El director general per al Canvi Climàtic: Jorge Lamparero Lázaro.